WHO warns of new Covid wave কোভিড-১৯ সংক্ৰমণৰ ফলত ইউৰোপত আৰু কমেও পাঁচ লাখ লোকৰ মৃত্যু হ'ব পাৰে। বৃহস্পতিবাৰে বিশ্ব স্বাস্থ্য সংস্থাই এনে এক আশংকাৰ কথা সদৰী কৰিছে।
উল্লেখ্য যে বিশ্ব স্বাস্থ্য সংস্থাৰ ইউৰোপ শাখাৰ অধীনত আছে ৫৩খন দেশ। তাৰ ভিতৰত দুখন দেশ ৰাছিয়া আৰু তুৰস্ক ইউৰোপীয় ইউনিয়নৰ অন্তৰ্ভুক্ত নহয়।
Also Read: Covid Update ৰাজ্যত নতুনকৈ কোভিডত কিমান আক্ৰান্ত হ'ল; ২৪ ঘন্টাত মৃত্যু কিমানজনৰ?
এই বছৰৰ এপ্ৰিল মাহৰ দ্বিতীয় সপ্তাহত ইউৰোপত কোভিড-১৯ৰ সংক্ৰমণৰ ফলত মৃত্যুৰ সংখ্যা ১০লাখ অতিক্ৰম কৰিছিল।
বিশ্ব স্বাস্থ্য সংস্থাৰ ইউৰোপ শাখাৰ আঞ্চলিক সঞ্চালক হেন্স ক্লুগে জানিবলৈ দিয়ে যে ইউৰোপৰ ৫৩খন দেশত যি হাৰত সংক্ৰমণ বৃদ্ধি হ'বলৈ ধৰিছে সেয়া হ্ৰাস নাপালে পৰিস্থিতিৰ অৱনতি ঘটাতো নিশ্চিত।
বিশ্ব স্বাস্থ্য সংস্থাই এনে পৰিস্থিতিত টীকাকৰণৰ বিষয়ে অধিক চিন্তা নকৰি সংক্ৰমণ ৰোধৰ বাবে আন যি যি কৰা উচিত তাৰ বাবে কোভিড বিধি প্ৰস্তুত কৰাৰ পৰামৰ্শ দিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
